
PROMOCIJA OPĆINE 
RADOBOJ 


U Hypo centru u Zagrebu 19. i 20. travnja održan je spe- 
cijalizirani sajam investicija i investitora pod nazivom REXPO. 
Na njemu je Općina Radoboj promovirala svoje ulagačke 
kapacitete domaćim i stranim potencijalnim ulagačima. 
Održana je, konkretno, multimedijska prezentacija koja će 
služiti za reprezentativno predstavljanje Općine Radoboj u 
pogledu mogućnosti razvoja gospodarstva i turizma. Ova 
će prezentacija uskoro biti postavljena na Internet stranicu: 
www.radoboj-zeleni-otok.com i tako će biti dostupna svim 
zainteresiranima, a ujedno će služiti i kao sredstvo promocije 
Općine. 

Održavanje sajma, načelnik općine Radoboj, Anđelko To- 
polovec iskoristio je za održavanje više susreta sa predstav- 
nicima Njemačko-Hrvatske industrijske i trgovinske komore 
kako bi im što pobliže objasnio i prikazao vrijednosti skojima 
Općina Radoboj raspolaže. Sudionici susreta sa posebnim su 
interesom pratili izlaganja o vrijednostima prirodne baštine s 
kojima Radoboj raspolaže, a pokazali su interes za ulaganje u 
obnovljive izvore energije, te za obnovu i korištenje postoje- 
ćih objekata na području Općine s posebnim naglaskom na 
energetsku učinkovitost u čemu je Njemačka svjetski lider. 


Prisutnost Općine Radoboj na ovom su sajmu svojom 
svojim dolaskom podržali, dožupan Krapinsko zagorske žu- 
panije Anđelko Ferek Jambrek, pročelnik Upravnog odjela za 
financije i gospodarstvo Igor Cigula te pročelnik Upravnog 
odjela za promet Željko Horvat. 


DRUŽENJE KOD SVETOG 
JAKOVA 


Kod crkve sv. Jakova i ove je godine 9. travnja, na Uskrsni 
ponedjeljak, održana sveta misa, poznatija kao proštenje na 
«Vuzmeni ponedjeljak». Svetu misu služio je pomoćni biskup 
zagrebački mons. Valentin Pozaić uz koncelebraciju vlč. Juraja 
Jerneića i radobojskog župnika vlč. Ivice Bračuna. Tradicional- 
no se tu okupilo , unatoč lošem vremenu, mnoštvo vjernika iz 
radobojske i okolnih župa, a svoj doprinos ovom skupu dali 
su i članovi kuburaškog društva «Radobojska kubura» i nji- 
hovi gosti iz Zaboka, članovi kuburaškog društva «Grof Josip 
Kulmer». Nakon mise organizirano je druženje kojeg već kao 
deseto godišnju tradiciju, organiziraju članovi Općinske orga- 
nizacije HDZ-a Radoboj. Druženje je iskorišteno za razgovor sa 
sumještanima, njihovim gostima i prijateljima što nije omeo 
ni jak vjetar koji je sprijećio druženje pod šatorom. (D. K.) 

UDRUGA PRIVATNIH ŠUMOVLASNIKA 
NABAVILA CJEPAČ DRVA 


Udruga privatnih šumovlasnika "Jela" Jesenje kupila je za 
svoje članove hidraulični cjepač drva. Održana je pokazna 
edukacija kako bi članovi bili upoznati sa načinom rada cjepa- 
ča i njegovim sigurnim rukovanjem. 

Cjepač je nabavljen iz sredstava koje je udruga prikupila 
od dotacije Općine, prodajom električnog cjepača koji je osvo- 
jen na državnom natjecanju, te članarinom. Clanovi udruge 
moći će koristiti cjepač prema Pravilniku o korištenju koji će 
donijeti Upravni odbor udruge. 


ODRŽANA AKCIJA UREĐENJA 
POVODOM DANA PLANETA ZEMLJE 


Dan planeta Zemlje obilježava se kako bi se probudila 
i ojačala ekološka svijest ljudi te se promijenio odnos prema 
prirodi i sačuvao okoliš za naraštaje koji dolaze. Povodom toga 
dana, udruga “Zeleno Zagorje" organizirala je akciju čišćenja i 
uređenja okućnice obitelji Trstenjački na Cerju Jesenjskom. Iza 
pokojne obitelji Trstenjački, nasljednik njihova imanja postala 
je Općina Jesenje. 

Na inicijativu načelnika Ivana Maligeca i predsjednika 
udruge Josipa Bukvića, pokrenuta je akcija uređenja spome- 
nutog imanja. Prva akcija održana je u nedjelju na sam Dan 
planeta Zemlje, kada je posječeno grmlje, trnje te pokošena 
trava. Budući da su dvorište i okućnica već nekoliko godina 
zapušteni, napravljena je velika hrpa posječenog raslinja koje 
će u narednoj akciji biti spaljeno. 


AKCIJA ZELENA ČISTKA - JEDAN DAN ZA ČISTI OKOLIŠ ODR- 
ŽANA | U RADOBOJU 


ITI ( 


Imnogo)posla ljen 3ltone smećajvaljalo EP 


Povodom Dana planeta Zemlja koji se obilježava 22. travnja u 
Hrvatskoj je prvi put provedena akcija Zelena čistka - jedan dan za 
čisti okoliš koja se inače provodila u 82 zemlje u sklopu jedinstvene 
akcije World Cleanup 2012. Pokrovitelji akcije Zelena čistka u Hrvat- 


skoj bili su Predsjednik Ivo Josipović i Ministarstvo zaštite okoliša i 
prirode. 


U Radoboju se u subotu 21. travnja okupilo pedesetak člano- 
va lovačkog društva, vatrogasaca i ostalih udruga koje djeluju na 
području Općine i prionuli su na čišćenje okoliša. Sakupili su oko 
30 tona raznog otpada, kojeg su preuzeli radnici Krakoma iz Krapi- 
ne. Nakon završetka akcije uslijedila je okrepa za što se pobrinula 
Općina Radoboj. Uz zahvalu svima koji su sudjelovali u akciji slijedi 
i molba svima koji svoje smeće bacaju po šumarcima, potocima i 
drugim površinama da to ne čine, jer prirodu valja čuvati, a i razba- 
cano smeće uz prometnici ne pruža baš najljepšu sliku o nama. 

GDJ E J E LJ EKARNA? 


Krajem prošle godine Općina Radoboj pokrenula je inicijati- 
vu za otvaranje ljekarne u Radoboju. Općinsko vijeće donijelo je 
odluku kojom se prizemni prostor u općinskog zgradi i prostor 
koji je kupljen od Poljoprivredne zadruge Krapina namjenjuje 
za tu namjenu. Raspisan je i natječaj i neke su najave govorile 
da će ljekarna biti otvorena početkom 2012. godine. Sada smo 
u drugoj polovici svibnja, a od ljekarne ništa. Potražili smo od- 
govor na pitanje gdje se izgubilo obećanje? 

Nakon dva objavljena natječaja prijavili su se zainteresirani, 
ali je stvar zapela u Hrvatskom zavodu za zdravstveno osigura- 
nje koji treba dati odobrenje za otvaranje ljekarne. Tu su iznijeli 
dokaz da za otvaranje ljekarne u Radoboju imaju već od ranije 
zaprimljen zahtjev za otvaranje ljekarne na temelju ugovora 
koji je o najmu prostora potpisao vlasnik objekta u Radoboju, 
gdje je već ranije bila ljekarna i zainteresirani poduzetnik. Dok 
se taj ugovor ne realizira ili raskine HZZO na temelju zakonskih 
odredbi ne može dati novo odobrenje za otvaranje ljekarne. 
Zbog čega potpisani ugovor između privatnog vlasnika pro- 
stora i zainteresiranog ljekarnika nije realiziran nismo uspjeli 
saznati, ali se navodno radi o nesuglasici oko visine naknade za 
najam prostora. Kako je Općina na taj način ostala bez moguć- 
nosti sudjelovanja u rješavanju ovog pitanja, načelnik Anđelko 
Topolovec pokrenuo je inicijativu za donošenje izmjena zakona 
kojima bi se omogućilo lakše otvaranje ljekarni u manjim sre- 
dinama. Hoće li i kada će to biti riješeno ovisi o proceduri koja 
je potrebna za donošenje izmjena zakona. Po svemu sudeći i 
uz najbolju volju odgovornih u Općini da to tako ne bude, sta- 
novnici Radoboja još dugo će po lijekove odlaziti u Krapinu ili 
druga mjesta.(vir) 


U srijedu 9. svibnja u Radoboju je u organizaciji 
mladih HNS-a obilježen Dane Europe. Na postavlje- 
nom štandu prolaznici su mogli dobiti informacije, 
brošure i letke koje su mladi HNS-a sami pripremili. 
Među prolaznicima bilo je najviše djece koje je zani- 
malo kako je nastala Europska Unija, zašto je baš 9. 
svibnja proglašen Danom Europe, a odrasle je naj- 
više zanimalo što ih očekuje nakon skorog ulaska 
Republike Hrvatske u EU. 


Mladi HNS-a Radoboj istaknuli su važnost ove 
akcije baš iz razloga što ćemo za nešto više od godi- 
nu dana i svi mi zajedno morati prihvatiti europske 
obrasce života. 

ŠKOLA DOBILA NOVU FASADU 


Zahvaljući programu energetske učinkovitosti zgrada, OŠ 
Side Košutić Radoboj dobila je novu fasadu. Uz novi ljepši 
izgled zgrada je toplinski izolirana, a uz ranije zamjenjenu sto- 
lariju to će u mnogome pridonijeti uštedi energije. 

Prema riječima , ravnateljice Milene Veseljak, škola je pri- 
premila sve potrebne dokumente za dogradnju zgrade u Ra- 
doboju i sada je na Županiji da provede ostale potrebne rad- 
nje kako bi se krenulo u taj prijeko potreban zahvat, kjoji će 
omoguućiti svoj djeci s podučja Općine Radoboj da nastavu 
pohađaju u jednoj smjeni. 


POSTAVLJEN SVJEĆOMAT NA 
MJESNOM GROBLJU 


Ovih je dana na mjesnom groblju u Gornjem 
Jesenju postavljen svjećomat - samouslužni au- 
tomat za kupnju nadgrobnih lampiona. Uređaj 
se nalazi pored samog ulaza na groblje, a kupnja 


lampiona vrlo je jednostavna; odabirom željenog 
modela ubaci se određeni iznos kovanice te se 
okretanjem ručice na zadanom polju mehanički 
pokrene automat i uzme traženi lampion. Postav- 
ljanjem svjećomata posjetitelji na groblju mogu 
U bilo koje vrijeme nabaviti i zapaliti lampion na 
počivalištu svojih pokojnika. 


ODRŽANA J AVNA RASPRAVA. VEZANA UZ GOSPODARENJ E ŠUMAMA 
ZA GOSPODARSKU J EDINICU “J ESENJ E-GORNJ I MACELJ " 


U dvorani Doma kulture u 
Gornjem Jesenju 12. travnja 
ove godine, održana je javna 
rasprava vezana uz odobrenje 
Programa gospodarenja šuma- 
ma šumoposjednika za gospo- 
darsku jedinicu “Jesenje-Gornji 
Macelj“. Prezentaciju radova 
održao je dipl. ing. šum. Davor 
Topolnjak iz Uprave šuma Po- 


družnica Koprivnica. Programi 
gospodarenja šumama dono- 
se se na rok od 10 godina, a 
rade se zbog utvrđivanja zali- 
ha drvne mase, prema kojima 
se izrađuje plan eksploatacije, 
kako bi se sačuvala ravnoteža 
eko-sustava. Tim Programom 
također se utvrđuje plan izra- 
de šumskih prometnica koje 


su u lošem stanju ili ih gotovo 
nema na nekim dijelovima te 
je pristupačnost određenim 
predjelima šuma veoma loša. 
Iz izlaganja se moglo čuti da su 
šume na navedenom području 
u izuzetno dobrom stanju; pro- 
sjek drvne mase iznosi goto- 
vo 250 m?/ha, od toga najviše 
bukve, koja sačinjava gotovo 


polovicu ukupne mase, zatim 
slijedi hrast kitnjak, jela, grab i 
ostalo. Uz slabu pristupačnost 
istaknut je problem malih par- 
cela kojih je u ovoj gospodar- 
skoj jedinici 7300, a čiji prosjek 
iznosi 0,29 ha, te velik broj 
vlasnika i suvlasnika kojih ima 
5500. 


da 

ZAVRŠENA DRUGA FAZA REKONSTRUKCIJE CESTE RADOBOJ - GORJANI - OČURA 


RIMSKA CESTA - ŽUPANIJSKA CESTA 


Kada su pojedini lokalni 
političari prije petnaestak go- 
dina s ciljem da dobiju povje- 
renje birača između ostalog 
govorili kako će od Radoboja 
do Gorjana biti izgrađena mo- 
derna prometnica malo im je 
tko vjerovao. U međuvremenu 
mijenjale su se strukture vla- 
sti kako na državnoj tako i na 
lokalnoj razini i sve do 2008. 
godine barem što se tiče ceste 
prema sv. Jakobu nije se ništa 
mijenjalo. No, tada dolazi do 
značajne promjene. Općinski 
načelnik, Anđelko Topolovec 
sa svojim suradnicima pokre- 
će inicijativu za rekonstrukciju 
ceste koju od tada slikovito na- 
zivaju Rimskom cestom. Nije 
to bez razloga. Postoje vjero- 
dostojni dokazi da su cestu 
od Krapine preko Trškog Vrha, 
Radoboja, Očure pa sve do 
Ptuja i Varaždina zaista gradili 
Rimljani. Te 2008. godine uz 
veliku pomoć lokalnog čelnika 
HSS-a, Josipa Potočkog i ta- 


dašnjeg tajnika u Ministarstvu 
regionalnog razvoja Branka 
Mučnjaka dolazi do potpisi- 
vanja ugovora o financiranju 
rekonstrukcije Rimske ceste. 
Trebalo je međutim proći još 
nekoliko godina da bi konač- 
no 2011. radovi krenuli. Nakon 
raspisanog natječaja za izvo- 
đenje radova krenula je re- 
konstrukcija. U 2011. proširuje 
se trasa, vlasnici zemljišta uz 
cestu uglavnom nemaju pri- 
mjedbi, uređuje se sama trasa 
i polaže se asfaltni sloj od ne- 
kadašnjeg Rihtarovog bunara 
na početku uspona prema Pe- 
trićima do odvojka ceste pre- 
ma kapeli sv. Jakoba. U 2012. 
godini nastavljaju se radovi na 
dionicama od župne crkve u 
Radoboju do prvih kuća prema 
Gorjanima te one kroz šumu 
od Gorjana prema granici op- 
ćine Novi Golubovec. Cesta je 
tako u svojem najvećem dijelu 
rekonstruirana i poprimila je 
obilježje prave prometnice. 


Svečanost završetka ovog 
dijela radova upriličena je na 
početku rekonstruirane ceste 
kod Župne crkve u Radoboju. 
Okupilo se tu 23. travnja dva- 
desetak uzvanika i ljudi koji 
su na razne načine doprinijeli 
ostvarenju tog projekta. Bili su 
tu: pomoćnik ministra pomor- 
stva, prometa i infrastrukture 
Jasnim Krizmanić, dožupan 
za gospodarstvo KZŽ Anđel- 
ko Ferek Jambrek, ravnatelj 
Županijske uprave za ceste 
Željko Vincelj, saborski zastu- 
pnik i gradonačelnik Lepogla- 
ve Marijan Škvarić, načelnici 
općina Jesenje i Novi Golubo- 
vec, Ivan Maligec i Boris Tušek, 
predstavnici izvođača radova, 
predsjednik Općinskog vijeća 
Radoboj sa vijećnicima Alojz 
Sajko, te općinski načelnik An- 
đelko Topolovec. 

Kako je to u takovim prili- 
kama i uobičajeno najodgo- 
vorniji su iznijeli razloge za 
obavljanje ovih radova i na- 


Skup.napočetkunovouređene cesteRadoboj'='Gorjani'- Novi Golubovec: 


značili su korisnost poduhva- 
ta, te otkrili buduće planove. 


Za rekonstrukciju je ostao 
još jedan, moglo bi se konsta- 
tirati, najteži dio ceste, onaj 
koji od kružnog toka prolazi 
kroz najgušće naseljeni dio 
trase. Prema planu tu treba 
prethodno obaviti rekonstruk- 
ciju postojećih komunalnih 
instalacija, od vodovoda, pli- 
na, telefona i kanalizacije do 
rješavanja pitanja odvodnje 
oborinskih voda. Pored toga 
na tom dijelu u dužini od ne- 
koliko stotina metara izgra- 
đene su brojne ograde i drugi 
objekti koji sprečavaju planira- 
nu rekonstrukciju ceste. Sve će 
to trebati rješavati Županijska 
uprava za ceste koja je i služ- 
beno preuzela cestu Radoboj 
— Gorjani - Novi Golubovec u 
svoju nadležnost tako da Op- 
ćina Radoboj više neće imati 
nadležnosti u pogledu rekon- 
strukcije i održavanja te ceste. 


Dio Rimske ceste'koja čeka rekonstrukciju. 


Na svečanosti puštanja u promet Rimske ceste domaćini i 
gosti između ostalog naglasili su: 


Anđelko Topolovec, načelnik Općine 

Radoboj: Ova će cesta omogućiti daljnji 

razvoj gospodarstva, a posebno turističke 

djelatnosti na našem području. Projektom 

je bilo predviđeno da u cijeloj dužini bude 

širine četiri metra, ali je na pojedinim mje- 

stima, gdje je to bilo moguće izgrađena i 

šire što samo doprinosi sigurnosti prometa. 

Tome će pridonijeti i kružni tok koji je izgra- 

đen na križanju cesta od centra Radoboja 

prema Crnekima i Rimske ceste, a sam kružni tok biti će dovršen 
naknadno. 


Željko Vincelj, ravnatelj ŽUC: Preuzima- 
njem ove prometnice Županijska uprava za 
ceste obavezuje se da će je održavati kako 
bi ostala što duže lijepa i sigurna za pro- 
met, da u svim vremenskim uvjetima bude 
prohodna i da će dovršiti njenu rekonstruk- 
ciju u dijelu gdje to za sada nije učinjeno. 
Puštanjem u promet ove ceste i preuzima- 
njem i svrstavanjem iste u županijske ceste 

skraćuje se oi pit od Krapine do Varaždina. 


Alojz Sajko, predsjednik Općinskog vije- 
ća Radoboj: U ime Općinskog vijeća zahva- 
ljujem svima koji su pomogli u realizaciji 
ovog projekta. 


Želimo da sličnih akcija bude i ubuduće, 
jer ceste spajaju ljude i susjedne jedinice lo- 
kalne samouprave. 


Anđelko Ferek Jambrek, dožupan KZŽ: 
U predstojećem razdoblju ovakvih bi sveča- 
nosti u našoj Županiji trebalo biti više, a ova 
je cesta ostvarenje višegodišnjeg sna mojih 
sumještana. 


Jasmin Krizmanić, pomoćnik ministra 
pomorstva, prometa i infrastrukture: Kada 
se u Zagorju otvaraju ceste posebno se ra- 
dujem, jer su naše prometnice godinama 
bile u jako lošem stanju. Znam da je takove 
projekte teško realizirati, ali zajedničkim 
ćemo naporima i u idućem razdoblju, stanje 
mijenjati na bolje. 


Marijan Škvarić, saborski zastupnik: 
Rekonstrukcijom ove prometnice bolje se 
povezuju naše sredine, što me kao grado- 
načelnika Lepoglave veseli, jer ćemo sada 
moći brže i lakše stići iu Radoboj i u Krapinu 
i obrnuto Vi do nas. Kao saborski zastupnik 
nastojat ću da ovakvih svečanosti idućih 
godina u našem kraju bude što više. 

POVODOM PUŠTANJA U PROMET REKONSTRUIRANE RIMSKE 
CESTE OPĆINA RADOBOJ UPUTILA JE ZAHVALU POJEDINCI- 
MA KOJI SU DAROVALI ZEMLJIŠTE ZA UREĐENJE CESTE 


J OŠ IMA DOBRIH LJ UDI 


Da još uvijek ima dobrih ljudi kojima je boljitak i napredak 
Radoboja važniji od komada zemlje, pokazuje i primjer gos- 
pođe Štefanije Jurinjak iz Gornje Šemnice. Naime, da bi se 
izgradio kružni tok na Rimskoj cesti bilo je potrebno proširiti ce- 
stu. S obzirom da je na parceli na kojoj je trebalo proširiti cestu 
zasijana pšenica, i poučeni iskustvom kad je zemlja u pitanju, 
proširenje ceste činilo se kao nemoguća misija. Međutim naišli 
smo na veliko razumijevanje gospođe Jurinjak Štefanbije i i nje- 
zina sina Davora, koji su Općini ustupili dio svojeg zemljišta, za 
izgradnju kružnog toka, potpuno besplatno i zbog toga veliko 
im HVALA. 

Zahvalu Općine zaslužuju i gospodin Blaž i gospođa Pavli- 
na Tušek, koji su dozvolili da se poruši dio njihove ograde kako 
bi se omogućio lakši pristup sa ceste koja vodi u Malu Goru na 
Rimsku cestu. 

Njima se pridružuju i gospođa Slavica i gospodin Dragutin 
Hrvoj koji su također bez naknade dozvolili rušenje drveća na 
njihovom zemljištu i tako omogučili proširenje ceste i izgradnju 
nogostupa. 

Nažalost, ovo su tek malobrojni primjeri da mještani pre- 
poznaju trud i volju ljudi koji vode Općinu i žele svojim dopri- 
nosom našu sredinu učiniti ponosom svih mještana, jer sve što 
se gradi, obnavlja ili uređuje ostaje kao trajna vrijednost za sve 
nas. 


Zbog svega toja još jednom HVALA ovim dobrim ljudima. 


ULICA VJEKOSLAVA CEROVEČKOG 
U VARAZDINU 


U naselju Hrašćica u Gradu Varaždinu 14. svibnja održa- 
na je svečanost na kojoj je novosagrađenoj ulici sa POS-ovim 
zgradama dodjeljeno ime Vjekoslava Cetrovečkog, zapovjed- 
nika Zasebne postrojbe Policijske uprave varaždinske koji je 
1991. godine poginuo braneći Vukovar. Uz predstavnike bra- 
niteljskih udruga, Varaždinske županije i Mjesnog odbora Hra- 
šćica na skupu je govorio i Goran Habuš, gradonačelnik Grada 
Varaždina. Ploču s imenom Vjekoslava Cerovečkog na početku 
ulice otkrio je njegov sin Valent. 


Vjekoslav Cerovečki je porijeklom iz Jazvina, rođen je 1955. 
a djelatnik policije postao je 1975. Završio je Višu školu za unu- 
tarnje poslove. Na izvršenje službenog zadatka u Vukovar je 
upućen 11. rujna 1991. s grupom varaždinskih policajaca. Ob- 
našao je odgovornu dužnost zapovjednika Zasebne postrobe 
Policijske uprave varaždinske u vrlo teškim uvjetima obrane 
Vukovara. 


Smrtno je stradao 18. studenoga 1991. ispred alatnice 
tvornice Borovo u Borovom Naselju. Indentificiran je među žr- 
tvama na Novom vukovarskom groblju, a sahranjen je 1998. 
godine u Radoboju. Odlikovan je Spomenicom domovinskog 
rata te odličjima Reda Petra Zrinskog i Frana Krste Frankopana 
s posrebrenim i pozlaćenim pleterom. (vir) 


AKTIVNE ŽENE I MLADI 


Ženska inicijativa HNS-a iz Radoboja, zahvaljujući predsjedniku Županijske 
organizacije HNS-a Krapinsko-zagorske županije Anđelku Topolovcu organi- 
zirala je posjet Saboru. Domaćica im je bila saborska zastupnica HNS-a Sonja 
Kenig, koja je ujedno i predsjednica Ženske inicijative HNS-a na razini države. 
Prilikom razgledavanja prostorija Sabora žene iz Radoboja primio je i predsjed- 


nik kluba zastupnika HNS-a u saboru Jozo Radoš koji ih je upoznao s radom 
zastupnika. 


Mladi HNS-a podružnice Radoboj 19. travnja odazvali su se akciji dobrovolj- 
nog darivanja krvi koju je organiziralo Gradsko društvo Crvenog križa Krapina. 
Mladi HNS-ovci tim su primjerom pozvali i ostale sumještane da se uključe u 
humanitarne akcije Crvenog križa i svojim doprinosom pomognu onima kojima 
je pomoć društva neophodna.(K.H.) 

VATROGASCI ODRŽALI GODIŠNJE SKUPŠTINE 


PREVIŠE POŽARA 


Članovi Dobrovoljnog vatrogasnog društva Radoboj 
okupili su se u subotu 21. travnja kako bi održali redovitu go- 
dišnju skupštinu. 

Predsjednik društva, Anđelko Ferek Jambrek prilikom 
otvaranja skupa pozdravio je radobojske vatrogasce, te 
predstavnike brojnih društava i vatrogasnih zajednica iz 
Krapinsko-zagorske županije, a nakon intoniranja državne 
himne od strane limene glazbe Radobojska zvona pozvao je 
sve prisutne da minutom šutnje odaju počast vatrogascima 
koji su preminuli između dvije godišnje skupštine. 

U svom izvješću o radu i financijskom stanju predsjednik 
društva posebno je istaknuo problem pojavljivanja brojnih 
požara na otvorenom prostoru. Jedan od najvećih dogodio 
se ovog proljeća na Strahinjčici u čijem su gašenju sudjelovali 
pripadnici brojnih dobrovoljnih vatrogasnih društava i dvije 
javne vatrogasne postrojbe. Zahvalio je svima na uloženom 
trudu i izrazio želju da u buduće bude što manje prilika za 
takovim zajedničkim akcijama. 

Godišnja skupština iskorištena je za uručivanje priznanja 
i zahvalnicima kako vatrogascima tako i drugim udrugama 
građana i institucijama. Posebno su bili ponosni radobojski 
mladi vatrogasci koji su primili priznanja za desetogodišnji 
rad kao i oni najmlađi koji su ovom prilikom primljeni u DVD 
Radoboj. 


Skup radobojskih vatrogasaca pozdravili su predstavnici 
DVD-a iz Jazvina, Krapine, Pregrade, Đurmanca, Jesenja, Ska- 
rićeva, Lepajaca i Petrovskog, te Marijan Lovrenčić, zapovjed- 
nik JVP Krapina, Boris Uhernik, zamjenik predsjednika Vatro- 
gasne zajednice KZŽ i Janko Potočki, zamjenik predsjednika 
Lovačkog društva Strahinjčica Radoboj. 


Za radobojske vatrogasce svakako bi izlaganje M. Lo- 
vrenčića, trebalo biti poticaj za buduće aktivnosti jer je uz 
pohvalu za dosadašnji rad ukazao i na neke stvari koji bi tre- 
balo popraviti. Radi se prije svega o osposobljavanju novih 
vatrogasnih kadrova te uključivanju društva u akcije koje se 
organiziraju na razini Županije kao što su natjecanja i vježbe 
gdje barem za sada vatrogasci iz Radoboja nisu u potpunosti 
ispunili očekivanja. 

Skupština je prihvatila plan aktivnosti za 2012., razriješila 
je zamjenika zapovjednika Mladena Cerovca, zbog odsutno- 
sti s područja Općine i na njegovo mjesto imenovala Zlatka 
Pospiša. Zapovjednik DVD-a Radoboj Branko Tušek podnio 
je izvještaj o aktivnostima u 2011. spomenuvši 9 požara, od 
toga 6 na otvorenom prostoru, aktivnosti na osiguranju kon- 
troliranog spaljivanja korova, prijevoz vode za domaćinstva, 
sudjelovanje u više manifestacija te osiguranje pojedinih 
sportskih i ostalih događanja.(vir) 


VATROGASCI SLAVILI 
SVOG ZAŠTITNIKA 
SV. FLORIJANA 


Tradicionalno obilježavanje blagdana Sv. Florijana, 
svog nebeskog zaštitnika, vatrogasci DVD-a Gornje Jese- 
nje svake godine upriličuju kod Pilja na Cerju. U subotu 5. 
svibnja kod kapelice posvećene tom svecu, domaći župnik 
Josip Krčmar, služio je svetu misu na kojoj su sudjelovali 
vatrogasci i ostali vjernici. 


U obraćanju okupljenima, pater je istaknuo vrijednost 
pomaganja bližnjima; “Upravo takve vrednote krase vatro- 
gasce koji su velikog srca i hrabrosti; žrtvujući sebe, nese- 
bično pomažu drugima, zato smo danas ovdje da molimo 
njihovog nebeskog zaštitnika, da ih štiti i bude im na po- 
moć u njihovim zadaćama". 

Misa je prikazana za sve žive i pokojne vatrogasce ov- 
dašnjeg DVD-a, a nakon mise upriličeno je kraće druže- 
nje vatrogasaca i mještana. 


DOBITNICI PRIZNANJA 


Na sjednici DVD-a Radoboj uručena su priznanja za deset 
godina članstva. Priznanja su primili: Zoran i Zlatko Pospiš, 
Tihomor Mišak, Dalibor Rihtar, Božidar Tušek,Boris Mi- 
šak te Mladen Rihtar, otac umrlog člana Zlatka. 


DVD Radoboj dobio je i desetak vatrogasaca I. klase koji 
su uspješno završili obuku i položili ispite. To su: Branko Ce- 
rovec, Božidar Draganić, Dragutin Slukan, Boris Mišak, Dejan 
Jurinjak, Mario Majstorović, Siniša Jurinjak, Zoran Pospiš, 
Zlatko Pospiš, Janko Sever i Nikola Pospiš. 

Uvjerenje o osposobljavanju za gašenje šumskih požara i 
prijevoz helikopterom primio je Branko Tušek, a za vatrogas- 
ca specijalnost bolničar, osposobljeni su: Dragutin Slukan i 
Siniša Jurinjak. Novi članovi DVD-a Radoboj postali su: Go- 
ran Horvat i Krunoslav Mikša te Mihael Pospiš, Jasmin Slu- 
kan, Denis Jurinjak, Mihael Florjan, Stjepan Malogorski, Dario 
Slukan, Nikola Horvat, Matija Cerpes, Marko Rihtar i Adrian 
Jurinjak, kao pripadnici mladeži DVD-a. 


Dobitnici priznanja za 10 godina rada u DVD-u. 


DOBROVOLJNO VATROGASNO DRUŠTVO JAZVINE 
DOBILO NOVOG PREDSJEDNIKA 


NAKON IZBORA PRIHVATILI 
SE POSLA 


Dobrovoljno vatrogasno društvo Jazvine održalo je izvje- 
štajno izbornu skupštinu. U izvještaju su istaknute aktivnosti u 
prošloj godini. Posebno je istaknuta nabava vatrogasnog vozila 
koje ima kapacitet 4.000 litara, što je najviše u Općini Radoboj te 
obnovu stare cisterne. Pored toga počeli su radovi na uređenju 
terena na kojem bi se trebalo prići izgradnji novog spremišta. 


Na skupštini je za predsjednika izabran Zlatko Tušek, za pot- 
predsjednika Alojz Mikša, zapovjednik je Boris Kiseljak, a doza- 
povjednik Željko Vidović. 

Nakon izbora novi su čelnici krenuli u organizaciju aktivnosti, 
provedena je akcija čišćenja okoliša doma u Jazvinama, uređe- 
no je spremište i oprema, a članovi su u proljetnom razdoblju 
sudjelovali na gašenju požara, kojih je na području Općine Ra- 
doboj bilo desetak. (M. Topolovec) 


STE 
+ o SPREMIS 
o ATROGASM AZVINE 


Članovi DVD-a Jazvine 
nakon održane skupštine 
prihvatili su se uređenja 
okoline doma i spremišta. 

-  KRANJČECI JEDVAJU 
ŽUPANIJSKOM ODBORU HDZ-a 


U krapinskoj Festivalskoj dvorani 5. svibnja održana je 
izborna skupština HDZ-a Krapinsko zagorske županije. 


Među 245 izaslanika bilo ih je 10 iz Radoboja i 6 iz Jese- 
nja. 

Općinsku organizaciju HDZ-a Radoboj na Županijskoj 
su skupštini zastupali: Dubravko Kranjčec, Vlado Svedru- 
žić, Mladen Fruk, Ivan Miljan, Mario Herak, Ivan Poljak, Ivan 
Horvat, Ivan Vuzem, Franjo Novački i Zdenko Vidović, dok 
su predstavnici iz Općine Jesenje bili: Zdenko Brodar, Ivica 
Jedvaj, Dubravko Turniški, Vladimir Jagušić, Karlo Habjanec 
i Milan Forjan. 

U Županijski odbor izabrani su: Dubravko Kranjčec iz Ra- 
doboja i Ivica Jedvaj iz Jesenja. 

Izaslanici na 16. općem Saboru HDZ-a, koji će se održati 
20. svibnja biti će Mladen Fruk, Ivan Vuzem, Franjo Novački i 
Zdenko Vidović iz Radoboja te Ivan Malogorski, Ivica Jedvaj 
i Milan Forjan iz Jesenja. 

Kako saznajemo oni će na Saboru HDZ-a u Zagrebu po- 
držati kandidaturu za predsjednika HDZ-a Tomislava Kara- 
marka. (D. K.) 


Izaslanici HDZ-a na Županijskoj skupštini u društvu sa Ivanom Jar- 
njakom. 


OCJENJIVANJE VINA 


U organizaciji Udruge vinogradara i podrumara Sv. Martin 
iz Jesenja održano je ocjenjivanje vina prošlogodišnje berbe. 
Na ocjenjivanje je pristiglo 60 uzoraka sortnih i vina miješa- 
nih sorti, te dva voćna vina. 

Najbolje ocjenjeno vino ove godine je zeleni 
silvanac Stjepana Kovačeca; uz spomenuto vino 
još su 4 vina osvojila zlatne medalje, 32 vina oci- 
jenjena su također visokim ocjenama te je njima 
pripala srebrna medalja, 14 vina ocjenjeno je 
brončanom medaljom, priznanje je dobilo 1 
vino, dok je 10 uzoraka odbačeno. Predsjednica 
komisije enologinja Dunja Mežnarić nakon ocje- 
njivanja se obratila okupljenim vinogradarima 
te istaknula kako je prošla godina bila izuzetno 
zahtjevna za podrumarenje. 


Zbog visokih temperatura i suše koja je za- 
vladala, vina su ove godine izuzetno jaka, ali su 
zato nešto slabijih aroma. Zbog visoke tempera- 
ture i suše došlo je do gubitka sokova u grožđu 
dok je još bilo na čokotima, nakon toga su viso- 
ke temperature fermentacije uzrokovale gubi- 
tak aroma pa će ovo biti jedna prosječna godina 
što se tiče kvalitete vina. 


RADOBOJSKA VINA DOBILA DEVET ZLATNIH, DVA- 
DESETDEVET SREBRNIH I DVADESETCETIRI BRON- 
CANE MEDALJE 


KVALITETNA 
RADOBOJSKA KAPLJICA 


MNEsirtkmimm meno 


m\ 


Vinogradari su na ocjenjivanje dostavili ukupno 76 uzoraka vina, a 
stručna je komisija svoj dio posla obavila u Kleti gorica. 


U Radoboju je sredinom travnja održano tradicionalno 
ocjenjivanje vina članova udruge vinogradara i vinara Rado- 
bojski pajdaši. Na provjeru kvalitete stiglo je ukupno 76 uzo- 
raka, 75 vina od grožđa i jedno o kupine, a stručna komisija 
u sastavu: dipl. ing. Zdenko Ivanković, dip. ing. Ivana Puhe- 
lek i dip. ing. Goran Marmelić, zaključila je da su radobojska 
vina proizvedena od grožđa roda 2011. zaista kvalitetna. Čak 
9 uzoraka zaslužilo je zlatnu medalju, lani su samo tri vina 
dobila to priznanje, 29 vina je dobilo dovoljno bodova za sre- 
brnu, a 24 za brončanu medalju. Pored toga dodijeljeno i 5 
priznanja, a samo 8 uzoraka iz raznih razloga nije zadovoljilo 
stroge kriterije članova komisije. Radobojski vinogradari su 
na ocjenjivanje dali 50 uzoraka miješanog vina te 26 sortnih. 
Među sortnim vinima su: šipon, zeleni silvanac, graševina, 
pinot bijeli, chardonay, rajnski rizlng, suvignon, muškat žuti, 
pinot crni, blauburger, cabernet suvignon i zweigelt. 

I ovogodišnje ocjenjivanje pokazalo je da u Hrvatskom 
zagorju nema više kiseljiša, kako je to na žalost godinama 
bilo predstavljano javnosti od strane pojedinaca, već da se tu 
danas proizvode vrhunska vina koja idu uz bok onim najhva- 
ljenijima iz drugih vinorodnih regija. 

Priznanja će proizvođačima biti uručena na posebnoj pri- 
godnoj svečanosti a ovom prilikom istaknimo da su zlatne 
medalje za svoja vina dobili: Stjepan Oraić, Alojz Sajko i Vladi- 
mir Vidović za miješana vina, Slavko Švaljek za zeleni silvanac, 
Josip Macan za chardoney, Jasminka Šaško za rajnski rizlig, 
Vinko Rihtar za muškat žuti, Anđelko Gotlin za blauburger, 
te Željko Sajko za suvignon koji je ujedno ocijenjen najvišom 
ocjenom i to 18.30 od ukupno mogućih 20 bodova. (vir) 

STARI MLIN SE JOŠ DRŽI 


Nekada je na našim po- 
tocima bilo desetak mlinova, 
bilo kao zadružno ili pojedi- 
načno vlasništvo. Samo na po- 
toku Radobojčica od sela Ka- 
menečki do Jazvina bilo ih je 
devet, danas se tek tu i tamo 
naziru njihovi ostaci. 

Slično je bilo i na drugim 
vodotocima, koji su zbog iz- 
gradnje vodovoda i promjene 
klimatskih prilika gotovo pre- 


sušli. Ostao je mlin na imanju 
obitelji Dragutina Kiseljaka u 
šumi iza sv. Jakoba. 

lon bi najvjerojatnije doži- 
vio sudbinu ostalih da vlasnici 
nisu uložili mnogo truda i sred- 
stava na njegovoj zaštiti, tako 
da i danas kada je to potrebno 
njegovi kamenovi zrnje žita 
melju u domaće brašno. 


Stari mlin na rubu šume svakim danom izaziva sve veće zanimanje po- 


sjetitelja. 


Igrom sunčanih zraka na lišću prolistale vrbe stvorilo se 
«zlatno runo». Koliko nam takovih prizora izmakne zbog sve 
manjeg zanimanja za prirodu i okoliš 


Ako bi što više toga ostalo i za buduće generaciji brinu se dobri ljudi. 


Proljeće na ovim našim prostorima donosi niz raznovrsnih cvjetova, kako onih koji se još uvijek iz go- 
dine u godinu javljaju u šimama i na livadama tako i onih ćije su sadnice kupljene i zasađene u vrtovima ili 
okućnicama. Evo samo nekoliko odabranih primjeraka. 


<» 
$ 

DUGA NAD MOJIM SELOM 


Promjenljivo vrijeme u 
mjesecu travnju u više je na- 
vrata mještane Radoboja po- 
darilo prekrasnom prirodnom 
pojavom «dugom na nebu». 
Ona nastaje kada se kišni 


PRVI OVOGODIŠNJI VRGANJ 


oblaci nalaze na suprotnoj 
strani od sunca, uglavnom 
u poslijepodnevnim satima 
i svojim bojama oduvjek je 
oduševljavala ljude koji su je 
promatrali. 


MALE IVE 


Četverogodiš- 
nja Iva Presečki iz 
Donjeg Jesenja, 
kao i mnogi nje- 
zini vršnjaci voli 
se igrati, ali uz to 
njezina je velika 
ljubav šetnja 
prirodom i traže- 
nje vrganja. 

Prvi ovogodiš- 
nji vrganj kojeg 
je pronašla 
krajem mjeseca 
travnja u šumi 
odmah iznad sela 
Jarčani, jako je 
razveselio Ivu. 

Ako je suditi 
prema tome, ova 
godina bi malenoj 
Ivi mogla donijeti 
puno radosti. 


IZNAD NAS 


HLADNOTOPLI TRAVANJ 


Nakon sušnog ožujka, mje- 
sec travanj donio nam je dosta 
kiše. Čak 17 dana u mjesecu 
padalo je više ili manje, a naj- 
kišovitiji je bio 7. travnja kada 
je palo nešto manje od 22 litra 
kiše na kvadratni metar. Uku- 
pno je u travnju palo 72,4 lita- 
ra kiše, a doda li se tome i kiša 
koja je pala prvih dana mjese- 
ca svibnja bilježimo ukupnu 
količinu od kraja ožujka do 10 
svibnja 88,5 litara. 


U mjesecu travnju bilo je 
niskih i vrlo visokih dnevnih 
temperatura. Najhladnije je 
bilo 9. travnja, kada je na me- 
teorološkoj postaji u Rado- 
boju zabiilježeno -1 stupanj, 


š 
“ K '! 


“ 3.2 sI 
Fre slab Ma 


Piti on Ves ida. BA 


Rascvjetala stabla bagrema nedaleko središta općine Radoboj. 


a najtoplije je bilo 28. travnja 
, 28 stupnjeva u hladu i 40 na 
suncu. Valja naglasiti da su to 
temperature i količina oborina 
zabilježene u središtu Rado- 
boja, jer je 9. travnja na mno- 
gim nizinskim dijelovima Op- 
ćine bilo mnogo hladnije pa 
su tako na području Jazvina, 
Šemnice i drugim nizinskim 
područjima zabilježene veli- 
ke štete u voćnjacima i vino- 
gradima. Dokaz toga je i me- 
donosno drvo bagrem, ili po 
domaće akacija, koja je sada 
na višim predjelima u punom 
cvatu, a u nizinskim je predje- 
lima pozebla i za pčele neće 
biti paše. 


N97 “ Ž 

DAVOROV SVIJET IZ MUZIČKE BAJKE 


Radoboju, prekrasnom i sli- 
kovitom zagorskom mjestu, kao 
nepresušnom izvoru kvalitetnih 
glazbenika, postoji bezbroj zapi- 
sa i to je u Hrvatskom zagorju već 
općepoznata činjenica. Ljubav 
prema glazbi prenosi se s gene- 
raciju na generaciju, a interes 
mladih za glazbu toliki je da će 
Radoboj i dalje ostati zabilježen 
kao središte glazbene kulture u 
Krapinsko zagorskoj županiji. 

Obiteljska tradicija bavljenja 
glazbom čvrsta je karika koja spa- 
ja veći broj radobojskih obitelji. 
Svakako da u njih spada i obitelj 
Ivice Zrinščaka, koja istinski živi 
glazbu i za glazbu. Poznavatelji 
zagorske narodno-zabavne glaz- 
be sigurno se sjećaju 80-ih godi- 
na prošlog stoljeća, kada je Ivica 
Zrinščak svirao u tada jednom 
od najpopularnijih sastava ovog 
podneblja - Amorima. Protekom 
vremena, Ivica 


se oženio, a iz sretnog braka 
sa suprugom Anicom rodila su se 
dva sina, Davor i Dominik, koji smjelo koračaju očevim stopama i 
svojim glazbenim talentom zasjenjuju sve one koji su im bili uzor 
u vrijeme kada su počeli otkrivati svijet glazbe. 


Ovu, ne priču nego zbilju, posvećujemo starijem sinu Ivice 
Zrinščaka - Davoru, iako sa sigurnošću već sada možemo najaviti 
i onu u kojoj ćemo pisati o mlađem Dominiku, učeniku osmog 
razreda osnovne škole, koji izvanredno svira dva instrumenta 
- klarinet i tubu. Davor Zrinščak rodio se 1991. u Zagrebu. Nje- 
govi roditelji u najranijoj su mladosti prepoznali Davorov, rijetko 
viđeni, smisao i talent za bavljenje glazbom. Zbog toga su Da- 
voru osigurali obrazovanje, koje će mu omogućiti maksimalno 
ostvarivanje svih njegovih potencijala, kroz kvalitetnu nastavu 
koja pretpostavlja pronalaženje pravog puta za stalno napredo- 
vanje. Taj put u Davorovom slučaju u potpunosti je pronađen, 
a započeo je glazbenim obrazovanjem u osmoj godini života, u 
klasi profesora Ljudevita Gečeka. Budući da je otac Ivica vrhun- 
ski svirao trubu (a i danas je poput starog vina i ne da se ) to je 
utjecalo na Davora da i on izabere ovaj limeni puhaći instrument, 
koji se smatra jednim od najstarijih, jer se spominje već u antici, 


Davor je u veljači ove godine 
nastupio kao solist sa Sinfo- 
nijskim puhačkim orkestrom 
Oružanih snaga Republike Hr- 
vatske. 


da bi svoju ulogu u orkestru, a pogotovo u solističkoj svirci, truba 
dobila tek u 18. stoljeću. 


Nakon što je kod profesora Gečeka dobio čvrste stručne te- 
melje, Davor glazbeno obrazovanje nastavlja u klasi profesora 
Želimira Dubovečaka u Glazbenoj školi Krapina. Zbog iznimnih 
ostvarenja i polučenih rezultata u osnovnoj glazbenoj školi, Da- 
vor upisuje Srednju glazbenu školu u Pregradi, gdje dolazi u ruke 
još jednog vrhunskog glazbenog znalca i pedagoga - profesora 
Krunoslava Zvera. 


Za vrijeme svog školovanja, Davor je kao solist sudjelovao na 
brojnim regionalnim i državnim natjecanjima, osvajajući prve i 
druge nagrade, počevši od 2002. do 2010. godine. Zbog svoje lju- 
bavi prema glazbi i trubi, Davor je aktivno pohađao seminare kod 
poznatih trubačkih imena, od kojih sp minjemo Stanka Arnolda 
iz Slovenije, Guida Segersa iz Belgije i Daria Teskeru iz Hrvatske. 
Kruna dosadašnjeg Davorovog glazbenog stvaralaštva je proš- 
logodišnji upis na Muzičku akademiju u Zagrebu, u klasi izvan- 
rednog profesora Daria Teskere, što mu je uspjelo u prvom roku. 
Ako kažemo da su na odjelu trube upisana ukupno tri studenta iz 
Hrvatske, zar je uopće potrebno isticati Davorovu iznadprosječnu 
kvalitetu. Osim spomenutog, činjenice govore o tome da je Davor 
jedan od, do sada, dvojice Zagoraca koji su uspjeli upisati studij 
trube na Muzičkoj akademiji u Zagrebu, koja po kvaliteti spada 
u najprestižnije institucije glazbenog obrazovanja u Europi. lako 
tek na početku akademskog naukovanja, Davor je početkom ve- 
ljače ove godine već nastupio kao solist na trubi sa Simfonijskim 
puhačkim orkestrom Oružanih snaga Republike Hrvatske. Tre- 
nutak je to o kojem mnogi mogu samo sanjati. Obaveza i novih 
izazova na akademiji je mnogo, ali Davor unatoč tome pronalazi 
dovoljno vremena da svojim maestralnim muziciranjem opleme- 
njuje glazbene probe i nastupe sa Gradskim puhačkim orkestrom 
Krapina, čiji je stalni član. Njegovi kolege iz GPO o Davoru govore 
samo biranim riječima. Osim sviranja u puhačkom orkestru, Da- 
vor je član vrlo popularnog sastava Prijatelji Zagorja, a rado po- 
maže i drugim 

orkestrima i sastavima koji često traže njegovu pomoć. Ono 
što Davora posebno krasi jest istinska skromnost i neiskvarenost, 
bez trunke egoizma. On jednostavno živi svoj svijet iz bajke. 
Zahvalan je što se u tako velikom prostoru, što ga dijele nebo i 
zemlja u stalnom dodiru, u čudnovatoj ljepoti Hrvatskog zagor- 
ja, našlo mjesta za njega i njegovu najveću ljubav glazbu, koju 
stvara i oplemenjuje nevjerojatnom vještinom i lakoćom sviranja 
trube. Davoru želimo da uspješno prijeđe put koji je odabrao, da 
i dalje postiže glazbene uspjehe, da ostane na ponos svojih rodi- 
telja i brata, svojih prijatelja i obožavatelja, kraju iz kojeg dolazi i 
cijelom Hrvatskom zagorju. (Branko Bolfek) 


IZLOŽBA KARIKATURA 


Pod pokroviteljstvom župana Kra- 
pinsko zagorske županije u prostorija- 
ma Osnovne škole Side Košutić Radoboj 
otvorena je izložba karikatura četrdesetak 
autora, članova Hrvatskog društva karika- 
turista. Nakon uvodnih riječi ravnateljice 
OŠ Side Košutić, Milene Veseljak, v.d. pro- 
čelnice Upravnog odbora Marije Pernjek, 
predsjednika Općinskog vijeća Općine 
Radoboj Alojza Sajka, te člana Hrvatskog 
društva karikaturista, Milana Lekića Lexa 
posjetitelji su na otvorenju mogli razgle- 


dati stotinjak radova na kojima se jasno 
raspoznaju mnogi bivši i aktualni politi- 
čari, sportaši i osobe iz kulturno i ostalih 
područja života. 

Za brojne prisutne na otvorenju bilo 
je i zadovoljstvo poziranja pa su nakon 
vrlo kratkog vremena nastale nove kari- 
kature. Ova je izložba inače već ranije bila 
postavljena u Norveškoj, Sesvetama, Iva- 
nić Gradu i Oroslavju, a nakon Radoboja 
seli se u Klanjec, Sveti Križ Začretje, Hum 
na Sutli i druga mjesta. Ugodnom raspo- 
loženju pridonijeli su i članovi glazbenog 
sastava Sinovi zagorja.(vir) 


LIMENA GLAZBA MIRNA SNIMILA SPOT 


Tijekom mjeseca travnja Limena glazba Mirna iz Radoboja sni- 
mala je svoj prvi spot u produkciji snimatelja Božidara Horvata iz 
Velikog Trgovišća. 

Izvođenje pjesme Prolivene suze biti će popraćeno radoboj- 
skim pejzažima od kapelice, preko središta Radoboja, župne cr- 
kve, kapele sv. Jakoba do klijeti. 

amo snimanje trajalo je dva dana i na snimci će trajno ostati 
zabilježena aktivnost glazbenika okupljenih u limenoj glazbi. 


Nakon montaže snimljenog materijala predviđena je promo- 
cija, a potom i prikazivanje na više televizijskih kanala od Drugog 
programa HRT-a preko Jabuka TV, NET - televizije, Z-1 i Varaždin- 
ske televizije do CMC-a. (B.B.) 


ANGELJEKI Z RIJEKE JORDAN SNIMILI 
PJESMU ZA KRAPINAFEST 
2012. 


Petu godinu za redom dječji crkveni zbor Angeljeki z rijeke 
Jordan iz župe Jesenje nastupaju na festivalu duhovne glazbe 


Krapinafest u Krapini. Za tu prigodu snimili su novu pjesmu 
koja nosi naziv “Povratak“. 


Autor teksta i glazbe je župnik župe Jesenje, pater Josip 
Krčmar. Angeljeki z rijeke Jordan pozivaju sve ljude dobre volje 
koji žele uživati u duhovnoj glazbi i na taj način slaviti Boga, da 
im se pridruže 19. svibnja 2012. u Festivalskoj dvorani u Krapi- 
ni, gdje će biti održan festival. 


ČETRNAESTI DANI SIDE KOŠUTIĆ U RADOBOJU 

ZAKE NESMEM POVEDATI «KAJ» ? 


Od 8. do 13 svibnja u Radoboju su održani 14. Dani Side 
Košutić. Kulturno-obrazovno društvo Side Košutić Radoboj 
još se jednom pobrinulo da se evociraju uspomene na ra- 
dobojsku književnicu Sidu Košutić. U okviru manifestacije 
«Radobojsko proljeće» od utorka 8. do nedjelje 13. svibnja 
svakodnevno se nešto događalo. Tako je održana priredba 
pod nazivom «Zauzetost za dobro» koju je pripremila prof. 
Dubravka Habjanec a bila je inspirirana susretima sa Sidom 
Košutić kroz fotografije te glazbeno- poetski program. 


Slijedila je radionica «Cvijeće utkano u stihove Side Ko- 
šutić» pa sve do središnjeg događaja dodjele nagrade «Side 
Košutić» za pjesme i prozne radove učenika osnovnih škola 
iz svih krajeva Hrvatske. Uz nazočnost sudionika natječaja i 
njihovih učitelja, uzvanika i članova ocjenjivačkog žirija sve je 
na početku pozdravila u ime domaćina ravnateljica OŠ Side 
Košutić, Milena Veseljak te u ime Kulturno obrazovnog druš- 
tva «Side Košutić» Dubravka Habjanec. 


Već dobro poznati radobojski gosti: prof: Nada Babić, prof. 
Mirko Ivanjek i prof. Stjepan Lice vrlo su se pohvalno izrazili o 
kvaliteti učeničkih radova,a dali su i niz korisnih prijedloga za 
buduće natječaje. 

Ove je godine iz 27 osnovnih škola od Osijeka, preko Za- 
greba, Zagorja, Istre, Kvarnera i Gorskog Kotara do Dalmacije 
stiglo ukupno 288 što pjesama što proznih radova pisanih na 
temu poznatih stihova Side Košutić « Poljubi grumen zavičaj- 
ne zemlje i prošapći -HVALA». 

Stručnjaci su procjenili da 11 radova zaslužuje treću nagra- 
du te po jedan rad drugu i prvu nagradu. 


Prva nagrada pripala je učenici osmog razreda Antoneli 
Bosi iz OŠ Hercegovac, druga nagrada otišla je u OŠ Draš, a 
treće nagrađeni radovi stigli su iz osnovnih škola iz: Stubičkih 
Toplica, Pule, Bjelovara, Vidovca, Rijeke, Bereka, Radoboja, Za- 
greba, Đurmanca, Petrovskog i Oroslavja. 

Svoj doprinos uspješnosti svečanosti dodjele nagrada dao 
jei pjevački zbor Vrijeskice pod ravnanjem prof. Dubravke Ha- 
bjanec. 

Na kraju svi su sudionici ovogodišnje manifestacije obeća- 
li dolazak na jubilarne 15. susrete iduće godine.( vir) 


Prof. Mirko Ivanjek, prof. Nada Babići prof. Stjepan Lice stalni su sudi- 
onici na dodjeli nagrade Side Košutić u Radoboju. 


Nazočne su pozdravile: ravnateljica OŠ Side Košutić Milena Veseljak i 
Dubravka Habjanec, potpredsjednica KOD Side Košutić. 


Zbor Vrijeskice i ove je godine dao kvalitetan doprinos održavanju 
manifestacije. 


DOMAĆA RIEČ 


Zake škole nesmem povedati «Kaj»? 
Čim to velim, vučitel me opomene: 
«Kaže se molim!» 


Gda mi nešče neke liepoga napravi, 
velim mu «Fala» 

Mam me se opomene i popravi: 
«Kaže se hvala!» 


Gda nekomu neke krivoga napravim, 
velim mu da mi je žal i da nisam štela! 
I opet me se ispravi: 

«Pristojnije je reći oprosti!» 


Nek nas drugač vučiju i stalne ispravljaju, 
al domaču rieč v srcu mi nosime 
i Božji blagoslov rada z nju prosime. 


Antonija Markuš, 7. razred, OŠ Stubičke Toplice 
Ovo je jedan od nagrađenih radova, koji najbolje ilu- 


strira kako razmišljaju mladi sa kajkavskog govornog po- 
dručja. 


ODRŽANA LIKOVNA KOLONIJA J ESENJ E 2012. 


U subotu 28. travnja u organizaciji 
Općine Jesenje i _Likovnog društva Er- 
nest Tomašević iz Krapine, održana je 
treća likovna kolonija Jesenje 2012. Ko- 
loniji se odazvalo dvadesetak umjetnika 
iz sjeverozapadne Hrvatske, koji su in- 
spiraciju za svoja djela našli u pejzažnim 


motivima, a prevladavale su tehnike ulja 
na platnu i akrilika. 


Organizatori kolonije pobrinuli su se 
da cjelodnevni boravak likovnim umjet- 
nicima protekne u ugodnoj atmosferi, a 
na kraju kolonije načelnik Ivan Maligec 


zahvalio se sudionicima te im uručio 
zahvalnice, nakon čega je slijedio za- 
jednički ručak i druženje. Nastala djela 
bit će izložena povodom Dana općine u 
dvorani Vatrogasnog doma do slijedeće 
likovne kolonije. 

NOVOSTI [Z OŠ SIDE KOŠUTIĆ RADOBOJ 


ŽUPANIJSKO VIJEĆE UČITELJA FIZIKE 


23. travnja naša škola ugostila je učitelje fizike Krapinsko-zagor- 
ske županije koji su održali županijsko stručno vijeće. 

Nakon pozdrava ravnateljice, učitelji fizike obradili su različite 
teme iz svog stručnog područja kao što su pripremanje nastavnih 
tema iz fizike, predstavljanje literature iz fizike, te su izvijestili o odr- 
žanom stručnom skupu u Opatiji. Osvrnuli su se i na provedena na- 
tjecanja iz fizike. 

Vjerujemo da im je stručni skup u našoj školi protekao u ugod- 
nom i poticajnom ozračju. Jasenka Marmilić 


22. travnja se već 42 godine obilježava kao Dan planeta Ze- 
mlje. Za ovogodišnje aktivnosti i realizaciju plana cjelotjednih 
događanja u našoj školi odgovorna je Ekološka skupina, a izu- 
zetnu čast učinili su nam i počastili nas svojim dolaskom naša 
nova v. d. županice KZŽ gospođa Sonja Borovčak, dožupan 
Anđelko Ferek Jambrek te vršiteljica dužnosti ravnatelja Javne 
ustanove za upravljanje zaštićenim prirodnim vrijednostima 
KZZ, gospođa Dijana Klasić sa djelatnicima svoje ustanove koji 
su nam pomodli u realizaciji Dana planeta Zemlje. 


Dan planeta Zemlje obilježava se u više od 175 država svi- 
jeta s namjerom jačanja svijesti i poštovanja ljudi za prirodu i 
okoliš našeg planeta. Ove godine obilježava se pod sloganom 
»POKRENIMO ZEMLJU“ upozoravajući nas da Zemlja neće če- 
kati neke nove zakone, neke nove uredbe... 


Ovogodišnje aktivnosti vezane uz obilježavanje Dana pla- 
neta Zemlje u matičnoj školi i Područnim odjelima Jazvine i 
Gornja Šemnica obuhvaćale su: akciju sakupljanja starog papi- 
ra, plastičnih vrećica i baterija, uređenje hola škole i atrija, izra- 
du plakata, prezentaciju o ekološkim dostignućima naše škole, 
uređenje školskog parka, suradnju sa KZŽ, eko kviz te predava- 
nje i radionicu o sortiranju otpada. 


Učenici su se aktivno uključili u sve aktivnosti. Najbolje 
znanje u eko kvizu pokazali su učenici 6.b razreda i za to pri- 
mili prigodnu nagradu. Javna ustanova za zaštitu prirodnih 
vrijednosti KZZ uručila je predstavniku razreda Marinu Heraku 
dvije vrijedne knjige: Crvenu knjigu sisavaca Hrvatske i Crvenu 
knjigu gljiva Hrvatske koje će obogatiti školsku knjižnicu. Za 
aktivno sudjelovanje u cijelom programu učenici su nagrađe- 
ni simboličnim prigodnim poklonom: bilježnicom od recikli- 
ranog papira s ekološkim porukama, olovkom i označivačom 
stranica. 


Obilježavajući Dan planeta Zemlje osvijestili smo kako je 
važno malim koracima krenuti ka održivom razvoju i stvari će 
se itekako promijeniti na bolje jer upamtimo: NA ZEMLJI NI- 
SMO GOSPODARI VEĆ SAMO GOSTI! Jasenka Marmilić 


Svjetski dan knjige i autorskih prava obilježen je u našoj 
školi na tradicionalan način - kvizom. Ove godine učenici pe- 
tih razreda dobili su zadatak pročitati knjigu Ljubavni slučaj 
mačka Joje, književnice Branke Primorac. 

Kviz je održan 24. travnja u knjižnici. Okupile su se dvije 
ekipe: 5.a razreda koju su činili Luka Topolovec, Barbara Rihtar, 
Lucija Sajko, Adriana Hlebec i Lorena Potočki te 5. b razreda 
u kojoj su sudjelovali Helena Horvat, Kristina Kranjčec, Marija 
Kiseljak, Klaudija Zun i Dominik Kiseljak. 

Natjecatelji su odgovarali na tridesetak pitanja vezanih uz 
pročitanu knjigu, a sam tijek kviza je pokazao da su se dobro 
pripremili i pažljivo pročitali djelo. Na kraju se za nijansu boljim 
pokazao 5. b razred. 

Sudionici kviza dobili su priznanja i straničnike kao simbo- 
ličnu nagradu za pokazanu ljubav prema knjizi i čitanju. Jasen- 
ka Marmilić 


| — LEE BELI KI 


REZULTATI NATJEČAJA SIGURNIJI 
INTERNET 2012. 


U kategoriji najboljih radova (prezentacije, asocijacije) objav- 
ljeni su radovi učenica Anamarija Zun, 7.b i Mia Jurinjak, 8.b razred. 

http://ucitelji.hr/Sigurnijiinternet/Sigurnijiinternet2012/ 
1zlo%C5%BEba2012/Radovi0O%C5%A0vi%C5%A1irazredi/Najbolji- 
radovi/tabid/544/language/hr-HR/Default.aspx 

U kategoriji istaknutih radova (prezentacije) objavljeni su ra- 
dovi sljedećih učenika: 

David Vuzem, 7.b Maja Cerovečki, 8.b 

Tea Tušek, 8.b Željka Erdelja, 8.a 

U kategoriji istaknutih radova (stripovi, plakati, križaljke, bo- 
janke) objavljeni su radovi učenica Maje Bistrović, 6.a i Lucije Kun- 
štek, 7.b razred. 
http://ucitelji.hr/Sigurnijiinternet/Sigurnijiinternet2012/ 
1zlo%C5%BEba2012/RadoviO%C5%A0vi%C5%A1irazredi/Istaknu- 
tiradovi/tabid/545/language/hr-HR/Default.aspx 


Učenike očekuju vrijedne nagrade. 
Učiteljica informatike Ivanka Švaljek 


m 

NAŠ MIHAEL OPET 
NA MATEMATIČKOM TRONU 


< 30 Na 53. državnom natjecanju 
iz matematike koje je održano 
od 25. — 27. travnja u Poreču, 
našu školu je predstavljao Miha- 
el Grmovšek, učenik 7. razreda, 
pod vodstvom svoje mentorice 
učiteljice Dragice Šalković. 

I ove godine Mihael je po- 
stigao izniman uspjeh. Osvojio 
je treće mjesto te zbog visokog 
postotka riješenosti testa odnio 
drugu nagradu i tako potvrdio 
da spada u sam vrh najboljih 
matematičara Hrvatske. 


Opet se ime našeg Radoboja našlo među imenima veli- 


U 


kih gradova. 


Čestitamo Mihaelu na uspjehu i zahvaljujemo mu što na 
najljepši način promovira školu i naše mjesto. Jasenka Mar- 


milić 


PREZENTACIJA OBRTNIČKIH I OSTALIH 
SREDNJOSKOLSKIH PROGRAMA 2012. 


Obrtnička komora Krapinsko-zagorske županije održala je u uto- 
rak, 24.travnja 2012. prezentaciju obrtničkih zanimanja za sve učeni- 
ke osmih razreda i njihove roditelje u OŠ Side Košutić Radoboj. 

Uz Obrtničku komoru Krapinsko-zagorske županije, Udruženja 
obrtnika Krapinsko-zagorske županije i Hrvatski zavod za zapošlja- 
vanja u prezentaciji su sudjelovale i srednje škole iz Krapine, Zaboka, 


Bedekovčine i Pregrade. 


Nadamo se da je ova prezentacija barem malo pomogla učenici- 
ma kod odabira njihovog prvog zanimanja i zahvaljujemo svima na 


sudjelovanju. Ivana Trtoman, pedagoginja 


ge, cungeraj... 


da i Male škole. 


tavu dvoranu. 


MEĐUNARODNI DAN 


PLESA 


Povodom Međunarodnog dana plesa 27. travnja u našoj su 
školi učenici razredne nastave sudjelovali u projektu Cunge, cun- 


Učiteljica Dragica Pospiš obišla je prethodnih mjeseci po- 
dručne škole i podučavala ih folklornim plesovima. 

Učenici su odabrali jedan od naučenih plesova te su se pred- 
stavili svojim načinom plesanja folklora. 


Predavanje o vrstama plesova i narodnih nošnji također je 
održala učiteljica Dragica nakon čega je uslijedilo natjecanje u 
brzini oblačenja nošnji u kojem su pobijedili učenici prvih razre- 


Nakon otplesanog folklora učenice nižih razreda iz matične 
škole počastile su nas svojim nastupima kojima su rasplesale či- 


Na kraju svečanosti pridružio nam se Mihael Grmovšek koji 
se vratio s Državnog natjecanja izmatematike, a dočekali smo ga 
uz pjesmu i ples. 


Čestitamo svim plesačima koji su uložili trud u svoj nastup i 
naravno, Mihaelu. Učiteljica Dragica Pospiš 


OBILJEŽEN 9. SVIBNJA - DAN EUROPE 


U cijeloj Europi 9.svibnja se obilježava 
Dan Europe pa smo ga tako i mi tog dana obi- 
lježili u našoj školi. 

Sve je počelo 1951. sa Schumanno- 
vom deklaracijom. Dan Europe obilježava 
se 9.svibnja svake godine. Naime, 9. svibnja 
1950. Robert Schuman, tadašnji ministar 
vanjskih poslova Francuske predstavio je svoj 
prijedlog formiranja Europske zajednice za 
ugljen i čelik. Ovaj prijedlog, poznatiji kao 
“Schumanova deklaracija" smatra se počet- 
kom formiranja onoga što je danas poznato 
kao Europska unija. Danas se deveti svib- 
nja, uz himnu i zastavu, uzima kao europski 
simbol. Vijeće Europske unije u Milanu 1985. 
godine donio je odluku kojom se 9. svibnja 
svake godine obilježava kao “Dan Europe". 
Dan Europe je prilika za aktivnosti i festivale 
koji Europu približavaju njenim građanima. 
Za posjetioce su tog dana sve institucije Eu- 
ropske unije otvorene. Slogan pratećih akcija 
svake godine određuje zemlja koja je u tom 
periodu predsjedavajuća Europske unije. Dan 


Europe obilježava se i u Hrvatskoj, na način 
da se tjedan u koji pada 9. svibnja obilježava 
kao Europski tjedan. 


Mi smo Dan Europe označili tako da su 
učenici pod odmorima slušali popularnu 
njemačku glazbu (Tokio Hotel, Die Arzte, Die 
Sohne Mannheims, Xavier Naidoo, Wise Guys, 
Torpedo Boyz, Seeed). Cilj je bio da se djeci 
približi ta glazba budući da se na radiju i na 
televiziji nikada ne mogu čuti njemačke pje- 
sme. Na satu njemačkog jezika učenici su ta- 
kođer pjevali pjesme koje smo prije obradili 
na satovima. Tako su i na satu engleskog jezi- 
ka pjevali obrađene engleske pjesme. Učeni- 
cima se jako sviđala glazba pod odmorima i 
oni bi voljeli da je tako češće u školi. Pogledali 
smoi kratak film,ltalians — germans“ u kojem 
se opisuju Nijemci i Talijani. Razgovarali smo 
o tome kako nastaju predrasude o pojedinim 
narodima. Predrasude su unaprijed donesen 
sud ili mišljenje o nečemu što se ne poznaje 
niti se temeljito i kritički proučilo, odnosno 
prije iskustva. 


Učenici 6. razreda izradili su plakat sa za- 
stavama i nazivima zemalja članica Europske 
Unije. Učenici 4. razreda su trebali nacrtati svo- 
je viđenje Hrvatske unutar Europske Unije. Na 
tu temu su nastali zanimljivi crteži koji su izlo- 
ženi u holu škole. Alexandra Krklec, prof. 


SMOTRA ZBOROVA 


31.3. ove godine održana je Županijska smotra zborova u Osnov- 
noj školi Ksavera Šandora Gjalskog u Zaboku. Pjevački zbor OŠ Gornje 
Jesenje sudjelovao je i ove godine na Županijskoj smotri zborova u 
Zaboku. Pri dolasku su pred školom svaki od zborova dočekali orga- 
nizatori i hostese koje su ugodno primile i ugostile zborove. Svakom 
zboru dodijeljena je jedna učionica u kojoj su vježbali. 

U 10 sati održana je generalna proba svih zborova. U 11 sati pono- 
sno je otpjevana Lijepa naša. U prvom dijelu smotre slušali su izvedbe 
natjecateljskog dijela u kojem su sudjelovala tri zbora. Nakon natjeca- 


teljskog dijela povjerenstvo je imalo ,pune ruke posla“ ali sve je bilo 
lakše uz ono što je slijedilo, regionalni nenatjecateljski dio u kojem 
je OŠ Gornje Jesenje nastupila treća sa pjesmama Čiste ruke i Pjesma 
mira. Kao zadnje izvedbe bile su otpjevane pjesme Lepe ti je zagorje 
zelene i Meknite se sve gore uz pratnju tamburaša iz OŠ Gornje Stubi- 
ce te je došao kraj smotri. Uslijedilo je proglašenje pobjednika, a prvo 
mjesto osvojio je zbor OŠ Zlatar. 

Nakon proglašenja uslijedio je ručak, nakon kojeg su svi sudionici 
su imali vremena da se zabave i upoznaju nove prijatelje. Osnovnim 
školama dodijeljena je zahvalnica i sa pjesmom sudionici smotre otišli 
su kućama. Svi žurno iščekuju sljedeću smotru. Sara Gašparić, 7.r 


EEE: 


DRŽAVNO NATJECANJE IZ POVIJESTI 
Dnevnik by Denis Vaupotić 


Prvi dan: 


Od 2. do 4. svibnja održavalo se Državno natjecanje iz povijesti 
drugom najljepšem mjestu na svijetu (nakon Gornjeg Jesenja), u 
Dubrovniku. Pošto se Dubrovnik nalazi na krajnjem jugu Hrvatske, 
morao sam jako rano ustati kako bih stigao na autobus. Kako je au- 
tobus krenuo iz Zeline i putem uzimao nove povjesničare“ trebalo 
mu je dosta vremena da stigne do Krapine. U autobusu me čekao 
i moj mentor, prof. Mario Hranj koji me cijelim putem do Krapine 
informirao koliko im još treba da stignu. Sa mnom je autobus čekala 
i moja mama koja je svake dvije minute ponavljala istu rečenicu: 
,Denise, pazi što radiš i vrati mi se zdrav.“ Iz Krapine smo krenuli 
oko 7:30 sati. 


Kada sam ušao u autobus vidio sam mnoga sretna, ali i umorna 
lica. Neki su još uvijek ponavljali gradivo. Tijekom vožnje pričao sam 
sa dečkima iz varaždinske gimnazije, slušao glazbu, a najviše sam 
spavao. Kada smo stigli u Dubrovnik, smjestili su nas u hotel Argosy. 
U sobi sam bio sa dva prijatelja iz Nedelišća i Donje Zeline. Nakon 
večere smo profesor i ja otišli na otvaranje Državnog natjecanja iz 
povijesti i geografije. Mladi Dubrovčani su nas ugostili pjesmama, 
plesom, linđom, igrokazom, a na kraju je nastupala i jedna dubro- 
vačka klapa. Nakon otvaranja natjecanja, odmah sam otišao u sobu 
kako bih se što bolje pripremio za sutrašnji ispit. 

Drugi dan: 


Ujutro smo odmah nakon doručka krenuli prema OŠ Ivana Gun- 
dulića gdje nas je čekalo Državno povjerenstvo s ispitima. Ispit je 
bio veoma težak i zahtjevan. Nakon ispita smo otišli u stari grad Du- 
brovnik gdje smo razgledavali kulturne spomenike. Najviše su mi 
se svidjele Dubrovačke zidine. Poslije ručka smo profesor i ja otišli 
razgledavat obližnju plažu i okolicu hotela. Nakon razgledavanja 
otišao sam u sobu malo gledati TV, a neprestano sam razmišljao 
o ispitu. Oko 18:30 objavljeni su privremeni rezultati. Prema njima 
sam bio 9. sa 57 %. Poslije večere sam išao proslaviti uspjeh sa svo- 
jim novim prijateljima. Zabavljali smo se do kasno uvečer. U među- 
vremenu su objavljeni konačni rezultati prema kojima sam zauzeo 
10.mjesto. 


Treći dan: 


Nakon doručka otišao sam pospremiti stvari u kovčeg, koje smo 
potom stavili u autobus. Nakon toga sam otišao na svečano zatva- 
ranje natjecanja. Poslije zatvaranja natjecanja i ručka posljednji sam 
se put pozdravio sa svojim prijateljima. Taj dan ujedno mi je bio i 
najtužniji od svih, vjerojatno zbog rastanka. U autobusu je bilo sve 
isto, samo malo tužnije jer smo se ponovno morali vratiti u stvar- 
nost. Kada sam došao kući. svi su me radosni i ponosno primili. 

Ovo natjecanje bilo je veliko iskustvo za mene i nadam se da će 
s godinama biti sve više učenika koji će predstavljati našu školu na 
državnim razinama diljem Hrvatske. 

OBILJEŽEN DAN dl. iaai 


Učenici naše škole raznim akcija- 
ma uređivanja interijera i okolice ško- 
le obilježili su Dan planeta Zemlje. 


Predavanje o zaštiti ozonskog 
omotača te očuvanju okoliša održale 
su učiteljice Marina Puljko i Erika Tu- 
šek Vrhovec. 


Prigodan animirani film na tu 
temu izradile su učenice 7.razreda i 
članice Eko grupe Zdenčeki Željka 
Cvilko i Ana Draganić. Filmić možete 
pogledati na našoj mrežnoj stranici. 
(etv) 


Projekt prezentacije obrtničkih i ostalih 
srednjoškolskih programa 2012. 


23.4.2012. održana je prezentacija obrtničkih i ostalih sred- 
njoškolskih programa za učenike 8.razreda na kojoj su osim 
učenika bili nazočni i njihovi roditelji. Prezentirani su obrtnički i 
ostali srednjoškolski programi kao pomoć roditeljima i učenici- 
ma u odabiru škole nakon završetka 8.razreda. 


Na sastanku su prisustvovali predstavnici Srednje škole Kra- 
pina, Pregrada, Bedekovčina i Zabok te ŠUDIGO Zabok. Svaki 
od predstavnika nam je predstavio svoju školu te njihove pro- 
grame, kao i mogućnosti zapošljavanja nakon završetka sred- 
njoškolskog obrazovanja. 


Nakon srednjih škola predstavila se i Obrtnička komora Kra- 
pinsko-zagorske županije koja nas je upoznala s obrtničkim za- 
nimanjima, kao i sa tradicijskim obrtima i vještinama karakte- 
rističnim za naš kraj. Nakon završetka prezentacije svatko od 
učenika je mogao postaviti pitanja o određenoj školi, a pred- 
stavnici Srednjih škola su nam podijelili brošure o školskim pro- 
gramima. Roditeljski sastanak je bio veoma zanimljiv i poučan 
te je mnogima pomogao pri odabiru škole. Denis Vaupotić, 8.r 


Krenule smo s pjesmom koju smo same osmislile:,Nema ekipe 
koja je bolja od nas, ajmo Krapina svi u jedan glas!“ 

Na državnom natjecanju u mažoret plesu i twirlingu, u Cavtatu, 
26. travnja 2012. godine, osvojile smo srebrnu medalju u twirlin- 
gu. Twirling je dvoranski sport koji podrazumijeva zahtjevnu vje- 
štinu baratanja štapom (vrtnja prstiju, kotrljanje ili rolove, bacanja 
i hvatanja i dr.) uz glazbu te je usko povezan sa plesnim koracima, 
okretima i skokovima. Krapinske mažoretkinje natjecale su se u ka- 
tegoriji ,zastave“ kao gusarice. Na natjecanju je bilo oko 900 sudi- 
onika iz 30 hrvatskih klubova. 


Na putu prema Cavtatu prošetale smo Dubrovnikom. Ponosna 
sam što sam članica Krapinskih mažoretkinja i što smo marljivim 
trudom i vježbanjem postigle tako dobar uspjeh. Iva Malogorski, 
8. razred 


NASTUP NA DJEČJEM 


GLAZBENOM FESTIVALU 


RASPJEVANO SUNCE 


Patricija Pek, učenica 6.ra- 
zreda naše škole sudjelovala 
je na Dječjem glazbenom fe- 
stivalu Raspjevano sunce koji 
se održao u Klanjcu 05.svibnja 
2012.godine. 

Tamo je postigla zapaženi 
rezultat osvojivši 3. nagradu 
stručnog žirija za izvedbu pje- 
sme “Zagorka". Ovom prilikom 
čestitamo našoj Patriciji na za- 
paženom nastupu i osvojenoj 
nagradi! (etv) 


& Radobojsko-Jesejanski list br. 4 / Godina V. / 15. svibnja 2012. 


SENIORI: 

NEDJELJA; 20. SVIBNJA: RADOBOJ - IVANČICA, početak u 17.00 
NEDJELJA; 27. SVIBNJA: ZAGOREC (VT) - RADOBOJ, početak u 17.00 
NEDJELJA; 3. LIPNJA: RADOBOJ - STUBICA, početak 17.30 
NEDJELJA; 10. LIPNJA: SCHIEDEL - RADOBOJ, početak u 17.30 


JUNIORI: 

SUBOTA; 19. SVIBNJA: OMLADINAC - RADOBOJ, početak u 17.00 
SUBOTA; 26. SVIBNJA: RADOBOJ - PREGRADA, početak u 17.30 
SUBOTA; 9. LIPNJA: RADOBOJ - MLADOST, početak u 17.30 


PIONIRI: 

SUBOTA; 19. SVIBNJA: IVANČICA - RADOBOJ, početak u 15.00 
SUBOTA; 26. SVIBNJA: RADOBOJ - PREGRADA, početak u 15.30 
SUBOTA; 2. LIPNJA: ZAGOREC - RADOBOJ, početak u 9.00 
SUBOTA; 9. LIPNJA: RADOBOJ - MLADOST, početak u 15.30 


ML.PIONIRI: 

NEDJELJA; 20. SVIBNJA: M. GUBEC - RADOBOJ, početak u 10.00 
NEDJELJA; 27. SVIBNJA: RADOBOJ - INKOP, početak u 10.00 
NEJDJELJA; 3. LIPNJA: OMLADINAC - RADOBOJ, početak u 10.00 


VETERANI: 

PONEDJELJAK; 21. SVIBNJA: OROSLAVJE - RADOBOJ, početak u 17.30 
PONEDJELJAK; 28. SVIBNJA: RADOBOJ - TONDACH, početak u 17.30 
PETAK; 1. LIPNJA: ZAGOREC - RADOBOJ, početak u 18.00 
PONEDJELJAK; 4. LIPNJA: RADOBOJ - MLADOST, početak u 18.00 
PONEDJELJAK; 11. LIPNJA: VATROGASAC - RADOBOJ, početak u 18.00 


ŽUPNIJSKA NOGOMETNA LIGA 


LOŠI NASTUPI RADOBOJA 


Proljetni dio natjecanja u okviru I. ŽNL nogometaši Radoboja 
otvorili su pobjedama protiv Oštrca i Pregrade, ali je potom uslijedio 
niz poraza. Jedinstvo,Rudar Mihovljan i Straža bili su bolji od Rado- 
boja, tek je uslijedio jedan blijesak i to pobjeda protiv Inkopa i nerje- 
šeno protiv Oroslavja, da bi uslijedila pobjeda protiv vodećeg Rudara 
u Dubravi Zabočkoj. Od mogućih 27 bodova osvojeno je 13 što je 
NK Radoboj doveo u opasnu zonu. Do kraja natjecanja preostaju još 
tri utakmice, a protivnici Radoboja su: Zagorec u Velikom Trgovišću, 
Stubica u Radoboju i Schiedel u Novom Golubovcu. Kako zbog reor- 
ganizacije natjecanja iz lige ispadaju najmanje četiri kluba, a u nepo- 
voljnijoj varijanti i pet može se dogoditi da Radoboj nakon mnogo 
godina bude u zoni za seobu u najniži rang natjecanja. Evo rezultata 
i tablice nakon odigranog 22. kola: 


REZULTATI 22.KOLA: 
STRAŽA- PREGRADA 3:0 ZAGORED-OROSLAVJE 3:2 
OŠTRC -KLANJEC 1:5 IVANČICA-RUDAR (M) 1:1 


SCHIEDEL-JEDINSTVO 0:5 RUDAR (D)-RADOBOJ 0:1 
STUBICA- INKOP il:2 


Od svi radobojskih nogometnih ekipa najbolje rezultate ostvaruju naj- 
mlađi. Evo detalja sa utakmice protiv Sloge kada su pobjedili sa 14:0. 

ZAVRŠNICA OPĆINSKIH 
MALONOGOMETNIH LIGA 


Udruga za šport i rekreaciju Jesenje u subotu 
05.05.2012. bila je organizator i domaćin završnice op- 
ćinskih malonogometnih liga. Tradicija je to koja se 
održava već nekoliko godina i to svake godine u drugoj 
općini. Pravo sudjelovanja imaju po dvije ekipe iz svake 
općine (pobjednik lige i pobjednik kupa), dakle iz Đur- 
manca, Jesenja, Petrovskog i Radoboja. Na poziv organi- 
zatora sve navedene ekipe potvrdile su svoj dolazak, no 
usprkos tome završnicu je igralo samo pet ekipa i to: iz 
Đurmanca,JAVOR“ i,M-KLUB MACELJ“, iz Jesenja ,SOKO- 
LI“i,DONJE JESENJE“, te iz općine Petrovsko samo jedna 
ekipa ,SVEDRUZA“, dok se iz Radoboja nije odazvala ni 
jedna ekipa. 


Obzirom na broj ekipa organizator je odredio da igra 
svaki sa svakim, ta da ne kraju broj bodova bude pre- 
sudan za poredak i da se na taj način dobije pobjednik. 
Najbolja bila je ekipa , JAVOR“ sa maksimalnim učinkom, 
dakle se sve četiri pobjede i osvojenih 12 bodova. Druga 
je bila ekipa ,M-KLUB MACELJ“ sa sedam bodova, treća 
ekipa ,DONJE JESENJE“ osvojila je šest bodova, te ,SVE- 
DRUZA“ sa dva i posljednje peto mjesto pripalo je ekipi 
»sOKOLI“ sa osvojenim jednim bodom. 

Gledatelji, kojih se okupilo stotinjak, mogli su uživati 
u kvalitetnom nogometu, što se moglo i očekivati obzi- 
rom na to da se ipak radi o najboljim timovima. Nadamo 
se da će se ovakav tip druženja i takmičenja nastaviti i 
u budućnosti, jer kako bi rekli sami igrači ovo je za nas 
naša malonogometna ,Liga prvaka“. 


mI 


TABLICA 

RUDAR (D) 22 14. 4 4. 48:20 46 
INKOP 22 14. 2 6. 53:29 44 
ZAGOREC DAGA A O odsto M 
JEDINSTVO DDS [B NES MR GI5 0-5 [MP 
STRAŽA 2) 107 4 78 ras za 
STUBICA 2201,12 09232128 1.33 
RADOBOJ 2298 5 27:24. 33 
KLANJEC Zp omeo mesa bsAnnEs1 
RUDAR (M) pa Ri A7 1280265 129 
SCHIEDEL 22 8 311 29:37 27 
PREGRADA 225 3 14 25:46. 18 
OROSLAVJE DES ANES 3 25 vAGa TI 
IVANČICA 224.5 13 19:54. 17 
OŠTRC 224 9 14 18:39 _ 16 


MILIVOJ RANOGAJ EC (1933. -1994.) II. dio 


ki ' 
Milivoj Ranogajec obavljao je 1984. godine odgovornu dužnost pred- 
sjednika Skupštine općine Krapina i predsjednika Tjedna kajkavske 
kulture Krapina pa mu je stoga i pripala čast da otvori 19. festival Kaj- 
kavskih popevki. 


Uspješno vođenje Tiskare 
Ljudevit Gaj Krapina od strane 
Milivoja Ranogajca nije moglo 
proći nezapaženo i na odvija- 
nje mnogih drugih područja ži- 
vota. Kada je u Radoboju 1975. 
godine do realizacije došla 
inicijativa za osnivanje nogo- 
metnog kluba, inicijatori su 
odlučili zamoliti svog Radoboj- 
ca Milivoja Ranogajca da bude 
prvi predsjednik. Na osnivačkoj 
skupštini krajem iste godine 
jednoglasno je izabran na tu 
dužnost i Nogometni klub Ra- 
doboj može zahvaliti upravo 
njemu što se već iduće godine 
ime NK Radoboj našlo na popi- 
su Varaždinskog nogometnog 
saveza i što su se mladi uključili 
u redovito natjecanje. Prva gar- 
nitura opreme za nogometaše 


Uz sva ostala zaduženja ni članstvo u DVD-u mu nije 
bilo strano. Na slici sa svojim vatrogascima iz Tiskare. 


USPJEŠNI PRIVREDNIK | AKTIVAN 

stigla jeu Radoboj zahvaljujući 
predsjedniku Milivoju Rano- 
gajcu, a najveći uspjeh ostvario 
je uspješnom organizacijom 
posla oko određivanja mjesta 
nogometnog igrališta, otkupa 
zemljišta i početku izgradnje 
tog sportskog objekta. 

Uz angažiranje u vođenju 
nogometnog kluba u Radoboju 
gotovo ni jedna društvena, kul- 
turna ili politička aktivnost sve 
do devedesetih godina prošlog 
stoljeća u Krapini nije mogla 
proći bez njegovog doprinosa. 
Kada 1966. godine u Krapini 
dolazi do osnivanja Festivala 
kajkavskih popevki svoj dopri- 
nos od početka sedamdesetih 
daje i cijeli kolektiv Tiskare Lju- 
devit Gaj, preuzimajući na sebe 
veliki dio tereta oko pripreme 
i održa- 
vanja te 
manifesta- 
cije. Ostaje 
tako = sve 
do neslav- 
nog kraja 
Tiskare. Sve 
ulaznice, 
propagan- 
dni materi- 
jal, brošure 
posvećene 
festivalu i 
Tjednu kaj- 
kavske kul- 
ture, notne 
knjižice i 
druge  pri- 
godne pu- 
blikacije 
tiskane su 


RADOBOJSKI 


DRUŠTVENO POLITIČKI RADNIK 


U Tiskari Ljudevit Gaj Kra- 
pina, koja je u nekoliko 
navrata bila i pokrovi- 
telj cijele manifestacije. 
Od prvih dana festivala 
pa kasnije preko Tjed- 
na kajkavske kulture, 
Milivoj Ranogajec bio 
je uključen bilo među 
članove skupštine i iz- 
vršnog odbora bilo u 
pojedine druge organe, 
da bi 1984. godine bio 
predsjednik Tjedna kaj- 
kavske kulture i samog 
festivala. Te je godine, 
naime, obavljao dužnost 
predsjednika Skupštine 
općine Krapina, koja je 
uz sadašnji Grad Krapina 
obuhvaćala i današnje 
općine Đurmanec, Jese- 
nje, Petrovsko i Radoboj. 
Bila je to i jedina godina 
od svog dolaska u Tiska- 
ru pa do odlaska kada 
nije bio isključivo vezan 
za taj kolektiv, ali je uz 
obavljanje odgovorne 
dužnosti — predsjednika 
Općine stalno vodio bri- 
gu i o uspješnosti svog kolekti- 
Va. 


Valja spomenuti i doprinos 
kojeg je Milivoj Ranogajec dao 
u radu Kulturno umjetničkog 
društva Ilirci Krapina. Kao nje- 
gov dugogodišnji član i pred- 
sjednik omogućio je mnogim 
zaljubljenicima u glazbu da se 
njome i bave, bilo kao glazbe- 
nici u limenoj glazbi, tambu- 
raškom orkestru ili pjevačkom 
zboru. Osiguravajući potrebna 
sredstva kao predsjednik llira- 
ca omogućio im je brojne na- 
stupe kako u Hrvatskoj tako i 
širom Evrope. Ovo je društvo 
pod njegovim predsjedavanje 
1990. godine obilježilo 25 go- 
dina uspješnog djelovanja. U 
svom rodnom Radoboju, mje- 
stu življenja Krapini, radnom 


Može se slobodno tvrditi da su za održa- 
vanje festivala Kajkavskih popevki u Kra- 
pini među najzaslužnijima dva čovjeka 
rođena u Radoboju, Milivoj Ranogajec i 
Viktor Crnek. 


kolektivu i na mnogim drugim 
mjestima uvijek je bio spreman 
pomoći, sudjelovati u razno- 
vrsnim društveno političkim, 
sportskim ili kulturnim zbiva- 
njima. Nije stoga bilo ni slučaj- 
no što se mogao naći u vatro- 
gasnom odjelu na primjer, kao 
član DVD-a ili na najviših poli- 
tičkim skupovima u Hrvatskoj i 
tadašnjoj Jugoslaviji. 

Sve u svemu svojim radom 
i životom svrstao se u red naj- 
poznatijih i najuspješnijih _po- 
jedinaca rođenih u Radoboju 
u sredini koja se barem za sada 
premalo ponosi sinovima i 
kćerima rudara i seljaka koji su 
svojoj djeci, šaljući ih na ško- 
lovanje omogućiti ljepši i bolji 
život nego što su ga oni imali, 
a što su oni svojim radom i do- 
kazali.(vir) 


MENADŽER SVOG DOBA U PRIVREDI I POLITICI 


U godinu dana koliko je prema tadašnjim zakonima trajala 
funkcija predsjednika Skupštine općine, Milivoj Ranogajec je 
pokrenuo i realizirao brojne aktivnosti. Radilo se tako na ob- 
novi komunalne infrastrukture u gradu, glavne gradske uli- 


ce bile su prekopane radi rekonstrukcije brojnih instalacija i 
novog asfaltiranja, ali sve je bilo gotovo do rujna kada je bilo 
otvaranje Tjedna kajkavske kulture. Te je godine građena sud- 
ska zgrada u Krapini, postavljani su prvi semafori i građen je 
spomenik Izidoru Štroku ispred zgrade Srednje škole. 


